**Nicholas Moutrey** (s. 24. kesäkuuta 1995 Toronto, Ontario, Kanada) on kanadalainen jääkiekkoilija, joka pelaa Tanskan Metal Ligaenin Rungsted Seier Capitalissa. Hän on pelipaikaltaan keskushyökkääjä, mutta Moutrey osaa pelata myös laidassa.

Ura
---

Moutrey pelasi kauden 2010–2011 York Simcoe Expressin C-nuorissa, jonka jälkeen Saginaw Spirit varasi hänet ensimmäisellä kierroksella 15. pelaajana OHL:n varaustilaisuudessa 2011. Moutrey siirtyi joukkueeseen kaudeksi 2011–2012, jolloin hän pelasi 66 runkosarjaottelua tehopistein 2+7=9 ja 12 playoff-ottelua ilman tehopisteitä. Kaudella 2012–2013 Moutrey teki OHL:n runkosarjassa tehot 16+27=43.

Columbus Blue Jackets varasi Moutreyn neljännellä kierroksella 105. pelaajana NHL:n varaustilaisuudessa 2013. Kaudella 2014–2015 hän nousi Saginaw Spiritin varakapteeniksi. Moutrey teki yli piste per peli -tahdilla 36 runkosarjaottelussa tehot 15+25=40, joilla hän kauden päätyttyäkin jakoi joukkueen sisäisen pistepörssin kolmannen sijan Connor Brownin kanssa sekä voitti sisäisen tehotilaston lukemalla +9. Tammikuussa 2015 Spirit kauppasi Moutreyn North Bay Battalioniin vaihdossa maalivahti Evan Cormieriin sekä vuosien 2015, 2017 ja 2019 toisen, vuoden 2020 neljännen sekä vuoden 2018 ehdollisiin kolmannen ja neljännen kierroksen varausvuoroihin. Hän jakoi pudotuspeleissä seitsemällä osumallaan joukkueen sisäisen maalipörssin voiton Nick Paulin kanssa.

Maaliskuussa 2015 Moutrey teki kolmivuotisen NHL-tulokassopimuksen Columbus Blue Jacketsin kanssa. Hän pelasi kauden 2015–2016 kokonaan AHL-joukkue Lake Erie Monstersissa, jossa Moutrey pelasi tulokaskautensa aikana 53 runkosarjaottelua tehopistein 6+5=11 ja kaksi playoff-ottelua ilman tehopisteitä. Hän voitti kauden päätteeksi Calder Cupin. Myös kauden 2016–2017 Moutrey pelasi Cleveland Monsters-nimeen siirtyneessä farmijoukkueessa, jossa hän teki AHL:n yhden kauden piste-ennätyksensä tehoilla 8+9=17. Huhtikuussa 2017 Blue Jackets kutsui Moutreyn NHL-joukkueensa harjoitusvahvuuteen loukkaantumisten varalta, mutta hän ei kuitenkaan saanut siellä peliaikaa. Alkukauden 2017–2018 Moutrey pelasi Monstersissa, kunnes NHL:n sirtotakarajalla helmikuussa 2018 Blue Jackets kauppasi hänet ja kesän 2020 kolmannen kierroksen varausvuoron Ottawa Senatorsiin vaihdossa puolustaja Ian Coleen. Moutrey pelasi loppukauden AHL-joukkue Belleville Senatorsissa.

Syyskuussa 2018 Moutrey teki vapaana agenttina ammattilaistry-out -sopimuksen AHL-joukkue Providence Bruinsin kanssa. Hän ei kuitenkaan saanut sinne sopimusta ja vain noin viikkoa myöhemmin lokakuussa Moutrey teki sopimuksen ECHL-joukkue Manchester Monarchsin kanssa. Hän pelasi siellä alkukaudella 2018–2019 piste per peli -tahdilla 12 ottelua tehopistein 4+8=12, kunnes marraskuussa Moutrey siirtyi ammattilaistry-out -sopimuksella lainalle AHL-joukkue Rockford IceHogsiin. Hän pelasi siellä kauden loppuun. ECHL:n siirtotakarajalla, maaliskuussa 2019 Monarchs kauppasi Moutreyn Florida Everbladesiin vaihdossa puolustaja Brenden Milleriin. Hän ei kuitenkaan pelannut loppukaudella joukkueessa. Huhtikuussa Moutrey teki IceHogsin kanssa vuoden mittaisen AHL-sopimuksen. Tammikuussa 2021 hän teki loppukauden 2020–2021 kattavan sopimuksen toisen AHL-joukkueen, Texas Starsin kanssa oltuaan alkukauden ilman sopimusta. Moutrey nousi joukkueen varakapteeniksi.

Kaudeksi 2021–2022 Moutrey siirtyi vuoden mittaisella sopimuksella SM-liigajoukkue Porin Ässiin. Kaudeksi 2022–2023 hän siirtyi vuoden mittaisella sopimuksella Tanskan Metal Ligaenin Rungsted Seier Capitaliin.

Pelityyli
---------

Moutrey pitää itseään aggressiivisena voimahyökkääjänä, joka pelaa hyvin molempiin suuntiin. Hän haluaa omien sanojensa mukaan mennä ahtaisiin väleihin ja käyttää taitojaan maalintekoon. Moutrey kertoo olevansa joukkuekaveri, johon voi luottaa kaikissa tilanteissa ja joka tuo johtajuutta sekä hyvää asennetta kaukaloon jokaisena päivänä. Ässien kehitysjohtaja Tommi Kerttula luonnehti häntä joukkueeseen siirtyessä elokuussa 2021:

> »Nick Moutrey on hyväluonteinen kaveri, jonka persoona ja työmoraali sopivat mainiosti joukkueeseemme. Hän on työteliäs pelaaja, joka liikkuu kokoonsa nähden hyvin. Suoraluisteluvoima, suoraviivaisuus ja maalille ajamiset ovat hänen vahvuuksiaan. Olemme tyytyväisiä, että saimme hänet joukkueeseemme. Nick on pelannut AHL:ssa puolustavassa roolissa ja on saanut paljon vastuuta alivoimalla ja tilanteissa, jossa on pitänyt puolustaa johtoa. Nick on iso, ulottuva ja vahva kaveri myös erikoistilanteisiin. Hänen tekniset taitonsa kuten syötöt ja vastaanotot ovat kunnossa, ja hän on vahva roikkumaan kiekossa, joten saamme lisää voimaa laitojen lähelle ja maalinedustalle.» 
> 
>

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Saginaw Spirit | OHL | 66 | 2 | 7 | 9 | 46 | 12 | 0 | 0 | 0 | 4 |
| 2012–2013 | Saginaw Spirit | OHL | 65 | 16 | 27 | 43 | 44 | 4 | 0 | 0 | 0 | 12 |
| 2013–2014 | Saginaw Spirit | OHL | 68 | 15 | 26 | 41 | 82 | 5 | 0 | 3 | 3 | 2 |
| 2014–2015 | Saginaw Spirit | OHL | 36 | 15 | 25 | 40 | 40 | – | – | – | – | – |
|  | North Bay Battalion | OHL | 26 | 10 | 12 | 22 | 14 | 15 | 7 | 6 | 13 | 12 |
| 2015–2016 | Lake Erie Monsters | AHL | 53 | 6 | 5 | 11 | 39 | 2 | 0 | 0 | 0 | 2 | Calder Cup |
| 2016–2017 | Cleveland Monsters | AHL | 61 | 8 | 9 | 17 | 42 | – | – | – | – | – |
| 2017–2018 | Cleveland Monsters | AHL | 22 | 3 | 3 | 6 | 18 | – | – | – | – | – |
|  | Belleville Senators | AHL | 16 | 2 | 3 | 5 | 4 | – | – | – | – | – |
| 2018–2019 | Manchester Monarchs | ECHL | 12 | 4 | 8 | 12 | 2 | – | – | – | – | – |
|  | Rockford IceHogs | AHL | 49 | 1 | 4 | 5 | 22 | – | – | – | – | – |
| 2019–2020 | Rockford IceHogs | AHL | 52 | 5 | 6 | 11 | 33 | – | – | – | – | – |
| 2020–2021 | Texas Stars | AHL | 30 | 3 | 2 | 5 | 19 | – | – | – | – | – |
| 2021–2022 | Ässät | SM-liiga | 57 | 9 | 8 | 17 | 43 | – | – | – | – | – |
| 6 kautta | yhteensä | AHL | 283 | 28 | 32 | 60 | 177 | 2 | 0 | 0 | 0 | 2 |
| 1 kausi | yhteensä | SM-liiga | 57 | 9 | 8 | 17 | 43 | – | – | – | – | – |
| 1 kausi | yhteensä | ECHL | 12 | 4 | 8 | 12 | 2 | – | – | – | – | – |

Lähteet
-------

* Nick Moutrey The Internet Hockey Databasessa (englanniksi)
* Nick Moutrey Eurohockey-sivustolla (englanniksi)
* Nick Moutrey *Elite Prospects*. Everysport Media Group AB.  (englanniksi)

### Viitteet

1. ↑  Moutrey, Nick *liiga.fi*. Jääkiekon SM-liiga Oy. Viitattu 17.9.2021.
2. ↑  Nick Moutrey The Internet Hockey Databasessa (englanniksi)
3. 1 2 3 4 5  Nick Moutrey *Elite Prospects*. Everysport Media Group AB.  (englanniksi)
4. ↑  First Round Pick Nick Moutrey Signs With Spirit *saginawspirit.com*.  11.7.2011. Saginaw Spirit. Viitattu 30.8.2021. (englanniksi)
5. ↑  Elite Prospects - Saginaw Spirit *eliteprospects.com*. Everysport Media Group AB. Viitattu 30.8.2021. (englanniksi)
6. ↑  Troops get Moutrey in Saginaw trade *battalionhockey.com*.  4.1.2015. NORTH BAY, Ont.:  Everysport Media Group AB. Viitattu 30.8.2021. (englanniksi)
7. ↑  Elite Prospects - North Bay Battalion *eliteprospects.com*. Everysport Media Group AB. Viitattu 30.8.2021. (englanniksi)
8. ↑  Blue Jackets sign forward Nick Moutrey to three-year, entry level contract *nhl.com/bluejackets*.  6.3.2015. COLUMBUS, OHIO:  Columbus Blue Jackets. Viitattu 30.8.2021. (englanniksi)
9. 1 2  Nick Moutrey Stats, News, Video, Bio, Highlights on TSN *tsn.ca*. Bell Media Inc. Viitattu 30.8.2021. (englanniksi)
10. ↑  Senators trade Ian Cole to Columbus for a 3rd-round pick and Nick Moutrey *nhl.com/senators*.  6.3.2015. OTTAWA:  Ottawa Senators. Viitattu 30.8.2021. (englanniksi)
11. ↑  Kekäläinen sorvasi siirtotakarajapäivän ensimmäisen kaupan - Senators jatkoi tyhjennysmyyntiään *Jatkoaika.com*.  26.2.2018. Jatkoaika r.y. Viitattu 30.8.2021.
12. ↑  Rockford IceHogs Twitterissä *twitter.com*.  13.11.2018. Rockford IceHogs. Viitattu 30.8.2021. (englanniksi)
13. ↑  Everblades negotiate series of deals on day of trade deadline *floridaeverblades.com*.  7.3.2019. ESTERO, Fla.:  Florida Everblades. Viitattu 30.8.2021. (englanniksi)
14. ↑  Rockford IceHogs Twitterissä *twitter.com*.  30.4.2019. Rockford IceHogs. Viitattu 30.8.2021. (englanniksi)
15. ↑  Texas Stars Announce Signings of Six Forwards *texasstars.com*.  23.1.2021. CEDAR PARK, Texas:  Texas Stars. Viitattu 30.8.2021. (englanniksi)
16. 1 2  Nick Moutrey vahvistaa Ässien hyökkäystä *assat.com*.  25.8.2021. HC Ässät Pori Oy. Viitattu 30.8.2021.
17. ↑  CANADISK angriber fra Finland til Rungsted *rungsted.is*.  13.7.2022. Rungsted Seier Capital. Viitattu 13.7.2022. (tanskaksi)
18. ↑  Alatalo, Joni: Liiga saa jäädä – Ässien ulkomaalaishyökkääjä siirtyy ensi kaudeksi Tanskaan *suomikiekko.com*.  14.7.2022. Nordic Sport Media. Viitattu 14.7.2022.